เกวลิน คอตแลนด์

เกวลิน คอตแลนต์ (เกิด 22 เมษายน พ.ศ. 2522) ชื่อเล่น อ้อน เป็นนักร้องและนักแสดงหญิงชาวไทย เข้าสู่วงการบันเทิงครั้งแรกเมื่ออายุ 15 ปี จากการชนะการประกวด COFFEE MATE STAGE CHALLENGE 1994 ภายหลังรับงานแสดงละครโทรทัศน์ ถ่ายแบบ และมีผลงานเพลงต่าง
ๆ มากมาย โดยมีผลงานเพลงที่มีชื่อเสียงอย่างมากคือเพลง "รักเธอไม่มีวันหยุด" และเพลง "ใจบาง ๆ"

 ประวัติ 
เกวลิน คอตแลนต์ เกิดเมื่อวันที่ 22 เมษายน พ.ศ. 2522 ที่โรงพยาบาลเยาวรักษ์ กรุงเทพมหานคร เป็นบุตรของธรรมนูญ และไกรสร คอตแลนด์ มีน้องสาว 2 คนคือ เกศริน (อุ๋ย) และอังศุมาลิน (อัง) ปัจจุบันเปลี่ยนชื่อเป็นศิรัสสกรณ์ เกวลินจบการศึกษา ระดับ ปวช. แผนกบัญชี จากโรงเรียนโยนออฟอาร์ค และสำเร็จการศึกษาระดับปริญญาตรีจากมหาวิทยาลัยราชภัฏสวนดุสิตเมื่อปี พ.ศ. 2544 

เกวลิน เข้าสู่วงการครั้งแรกเมื่ออายุ 15 ปี จากการชนะการประกวด คอฟฟี่เมต สเตจ-ชาเลนท์ ประจำปี 1994 (พ.ศ. 2537) โดยเป็นผู้ชนะเลิศฝ่ายหญิง ร่วมกับ ธีรศักดิ์ พันธุจริยา ผู้ชนะเลิศฝ่ายชาย ต่อมาได้มีผลงานถ่ายแบบ และโฆษณาหลายชิ้น ก่อนที่จะเล่นละครเรื่องแรกเมื่ออายุ 16 ปีเรื่อง เจ้าพ่อจำเป็น ทางช่อง 5 ผลงานของ สัญญา คุณากร ในค่ายเอ็กแซ็กท์ รับบทเป็นน้องสาวของ เจตริน วรรธนะสิน หลังจากนั้นมีผลงานละครสร้างชื่อคือบทนางร้ายจากละครเรื่อง บ้านสอยดาว ทางช่อง 7 ต่อมาคือ เงิน เงิน เงิน, บอดี้การ์ดสาว, ไฟในวายุ เป็นต้น 

ภายหลังจากเริ่มลดงานแสดงน้อยลง เพื่ออยากกลับไปทำตามฝันที่ตัวเองตั้งใจไว้ก่อนเข้าวงการว่าอยากเป็นนักร้อง เกวลินเลยกลับไปทำงานด้านเพลง และได้ออกอัลบั้มเพลงอย่างที่ตั้งใจ ผลงานอัลบั้มเดี่ยวภายใต้สังกัด UPL Group และ Lepso โดยออกอัลบั้มมาแล้วทั้งหมด 6 ชุดด้วยกัน แนวเพลงลูกทุ่งเพื่อชีวิต มีผลงานเพลงที่สร้างชื่อเสียงให้กับเธอเป็นอย่างมาก ได้แก่ รักเธอไม่มีวันหยุด, ใจบางบาง, รักเธอหมดใจ และ กอดฉัน เป็นต้น โดยเธอมีชื่อเสียงจากการเป็นนักร้องในช่วงระยะเวลานั้นอย่างมาก อีกทั้งยังได้ไปทัวร์คอนเสิร์ตต่างประเทศ เช่น ประเทศจีน ประเทศไต้หวัน ประเทศสิงคโปร์ เป็นต้น

ปัจจุบันเป็นหุ้นส่วนในบริษัทและดำรงตำแหน่ง Presidential ruby อยู่ที่ Unicityตามล่าดารา อ้อน เกวลิน คอตแลนต์ หายไปไหน/ เธอสมรสกับ นิคม ใจมา ที่คบหากันนานถึง 6 ปี เมื่อวันที่ 24 ตุลาคม พ.ศ. 2557 และทั้งคู่มีบุตรชาย 2 คนและในปี พ.ศ. 2565 เธอได้กลับมาแสดงละครเรื่องสุดท้ายคือเรื่อง เคหาสน์นางคอย ทางช่อง 7 HD

 ผลงานการแสดง 
 ละครโทรทัศน์ 
 ปี  ละคร  รับบท  สถานีที่ออกอากาศ / Streaming 2538  เจ้าพ่อจำเป็น  น้องพระเอก  ช่อง 5 เมื่อหมอกสลาย นุช  ช่อง 7 2539 บ้านสอยดาว  แอบจันทร์  ดั่งดวงหฤทัย เจ้าฟ้าหญิงมณิสราเทวี  เพลิงพระนาง  เจ้านางเรณุมาศ / พระสนมเอกเรณุมาศ  ช่อง 5 ร้อยรสบทละคร ตอน ฝากประจำสามชาติเพื่อนุชนาฏคนเดียว   ช่อง 3 2540  รอยไถ  บัวผัน  ช่อง 7 ดอกไม้ริมทาง   ช่อง 5 เงิน เงิน เงิน  ภารดี  ช่อง 7 ทานตะวัน  หลีย้ง​ ช่อง 3 ร้อยรสบทละคร ตอน หยุดหัวใจรักเพื่อเธอ   2541  ซอยปรารถนา ๒๕๐๐  ดาว  ช่อง 7 ร่วมงานรัก   ช่อง 3 พ่อปลาไหล  แพทย์หญิงสุชาดา (สุ)  2542  ดาวคนละดวง  ชลันธร ช่อง 7 คู่อันตรายดับเครื่องชน   ละครเทิดพระเกียรติชุดใต้แสงตะวัน ตอน แผ่นดินของเรา   2543  ดุจฟ้าไร้ดาว เพียงฟ้า  บ้านไร่สายสวาท   ช่อง 3 แม่ดอกกระถิน  กระถิน / มินตรา  ช่อง 3 2544  แม่มดเจ้าเสน่ห์  (รับเชิญ)  ช่อง 7 2545  บอดี้การ์ดสาว อริสรา เดชโชดม (อริส) หลังม่านมายา  พิมพ์  ช่อง ITV นางมาร เจิดจำรัส  ช่อง 7 บัวกลางบึง  บัว  คนส่งกรรม ตอน ความรัก  ปลาย  ช่อง 5 2547  ไฟในวายุ นวลขวัญ (ขวัญ)  ช่อง 7 2549  ลิขิตหัวใจ  เกวลิน  2564  หลงกลิ่นจันทน์ ภัทรา (รับเชิญ)  2565  เคหาสน์นางคอย  ประพิมพรรณ / ประพิมพร  2566  Faceless Love  นีรอำพัน  Prime Video

 มิวสิกวิดีโอ 
 เพลง เกินสัญญา ของ เจสัน ยัง
 เพลง เพราะอะไร ของ ป้าง นครินทร์ กิ่งศักดิ์
 เพลง น้ำตาแสงใต้ ของ ก็อท จักรพันธ์ ครบุรีธีรโชติ

 ผลงานเพลง 
 สตูดิโออัลบั้ม 
 ตัวหนังสือ ตัวหนา คือเพลงที่มีชื่อเสียงของ เกวลิน คอตแลนด์
 วางแผง ชื่ออัลบั้ม รายชื่อเพลงในอัลบั้มพ.ศ. 2546ความลับ..เกวลิน (Kevlin's Secret) 
 เพลย์บอย (PLAYBOY)
 ไม่ใช่ของตาย
 โยนทิ้ง
 คนไม่ไกล
 I'll love You Till I Die
 รักเธอไม่มีวันหยุด
 ไม่มีสิทธิ์ฝัน
 ช้า ช้า
 สมน้ำหน้า
 คิดถึงพ.ศ. 2547สะ - กด - ที - ละ - คำ 
 สละโสด
 ใจบางบาง
 ฝนในใจ
 รักเธอทุกเทศกาล
 แค่เพียงบอกลา
 สะกดทีละคำ
 ไม่เกี่ยวกับใคร
 หัวใจไม่แพ้
 ประวัติศาสตร์รัก
 วันนี้ไม่มีเธอพ.ศ. 2550รักเธอหมดใจ 
 รักเธอหมดใจ
 เรื่องโง่ ๆ
 ใจหมดรัก
 ทะเลน้ำตา
 อภินันทนาการ
 รักเธอไม่มีวันหยุด
 ไม่มีสิทธิ์ฝัน
 ถามใจ
 พ่อข้า
 กอดฉัน 
 จะให้ฉันทำอย่างไร
 เธอจะเลือกใคร
 เพราะเหงา
 คนไม่ไกล
 คิดถึง
 I'll LOVE YOU TILL I DIE
 เพลย์บอย (PLAYBOY)  

 อัลบั้มพิเศษ 
 อัลบั้ม รักเธอไม่มีวันหยุด (รวมเพลงฮิตของ อ้อน เกวลิน จากอัลบั้มหลาย ๆ ชุด)

 เพลงประกอบละคร 
 เพลง บ้านสอยดาว (เพลงประกอบละครเรื่อง บ้านสอยดาว)
 เพลง ระวังนะเธอ (เพลงประกอบละครเรื่อง เงิน เงิน เงิน) ร้องเพลงร่วมกับ ฌัชฌา รุจินานนท์, ลินดา ครอส
 เพลง คืนที่ไร้ดาว (เพลงประกอบละครเรื่อง ดุจฟ้าไร้ดาว)
 เพลง รักอุ่นใจ (เพลงประกอบละครเรื่อง แม่มดเจ้าเสน่ห์)
 เพลง ใจบาง ๆ (เพลงประกอบละครเรื่อง ลิขิตหัวใจ)

 หนังวีซีดี 
 อวิชชา

 รางวัล 
 คอฟฟี่เมต สเตจ-ชาเลนท์ ปี 2537

 อ้างอิง 

 แหล่งข้อมูลอื่น 


หมวดหมู่:ชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักร้องหญิงชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนโยนออฟอาร์ค
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต